……….………(sz.) napirend

**E L Ő T E R J E S Z T É S**

**a Képviselő-testület 2021. november 30-i rendes ülésére**

Tárgy: Javaslat Településrendezési szerződés kötésére a Szalonka út – Madár utca – Páfrányliget utca – Páfrány utca által lehatárolt területre vonatkozóan

Készítette: ………………………………

Trummer Tamás főépítész

**Egyeztetve:** ……………………………….

Szabó Gyula alpolgármester

**Látta:**  **………………………………..**

dr. Szalai Tiborjegyző

………………………………..

dr. Silye Tamás jegyzői igazgató

A napirend tárgyalása zárt ülést nem igényel.

A napirend tárgyalása zárt ülést nem igényel.

**Tisztelt Képviselő-testület!**

A Lilongwe Property Kft. (székhely: 1051 Budapest, Vörösmarty tér 5. III. em.; cégjegyzékszám: 01-09-304514; a továbbiakban Fejlesztő) 2020. március 16-án érkezett levelében a Kerületi Építési Szabályzat módosításának szándékával kereste meg Önkormányzatunkat, a Budapest II. kerület, Szalonka út 1. szám alatti 11663/35 és 11663/40 hrsz.-ú telkeken tervezett fejlesztési elképzeléseivel összefüggésben (Apáthy projekt). 2020 őszén és 2021 nyarán lakossági egyeztetés zajlott a fejlesztésről, az önkormányzat bevonásával.

A Képviselő-testület a 110/2021.(V.27.) számú határozatában döntött a Telepítési tanulmányterv elfogadásáról, valamint a Településrendezési szerződés előkészítéséről. A döntést előkészítő előterjesztésben került összefoglalásra a megelőző folyamatok és események sora.

Megjegyezzük, hogy a tervezett beruházás megvalósulásához szükséges KÉSZ módosítás megindításáról a Képviselő-testület a 403/2020.(XII.21.) számú határozatában döntött. A döntés az akkor még egyeztetés alatt álló Telepítési tanulmányterv későbbi elfogadásával összhangban támogatta **a Kondor utca – Szalonkaszem utca – Madár utca – Páfrányliget utca – Páfrány utca által határolt területre** vonatkozó KÉSZ módosítást. A későbbi egyeztetések során világossá vált, hogy a KÉSZ módosítással érintett területet elegendő a **Szalonka út – Madár utca – Páfrányliget utca – Páfrány utca** által határolt területre meghatározni.

A Telepítési tanulmányterv képezi az alapját a *Településrendezési szerződés* *(TRSZ)* megkötésének. A fejlesztési szándékok esetlegesen lakosságot közvetlenül érintő terheinek és kockázatainak kezelésére a Beruházó és az Önkormányzat között kötendő *TRSZ-ben* rögzített feltételek adhatnak garanciát.

A mellékelt *TRSZ-t* a Fejlesztővel történt egyeztetést követően javasoljuk elfogadásra.

**Határozati javaslatok**

1. Budapest Főváros II. Kerületi Önkormányzat Képviselő-testülete úgy dönt, hogy a 403/2020.(XII.21.) számú határozatban magállapított, a KÉSZ módosítással érintett területi **lehatárolást a Szalonka út – Madár utca – Páfrányliget utca – Páfrány utca területre** módosítja.

**Felelős:** Polgármester

**Határidő:** folyamatos

*A határozat elfogadásához egyszerű többségű szavazati arány szükséges.*

1. Budapest Főváros II. Kerületi Önkormányzat Képviselő-testülete úgy dönt, hogy a **Szalonka út – Madár utca – Páfrányliget utca – Páfrány utca** által határolt területre a 110/2021.(V.27.) számú határozatában elfogadott Telepítési tanulmányterv alapján a határozati javaslat mellékletét képező Településrendezési szerződést megköti.

**Felelős:** Polgármester

**Határidő:** folyamatos

*A határozat elfogadásához egyszerű többségű szavazati arány szükséges.*

Budapest, 2021. november 22.

**Őrsi Gergely**

**Polgármester**